Aarhuus Stifts-Tidende, 1844-08-10
Landvæsens-Elev. Et ungt Menneske, som nu i tre Aar har lært Landvæsenet, først paa en Gaard i Sjælland, senere paa en Gaard i Jylland, ønskede sig gjerne en Plads til førstkommende November d. A., for at udvide sine Kundskaber i samme Fag, enten her i Jylland eller i Fyen. Dhrr. som herpaa reflectere bedes godhedsfuld at aflægge portofrie billetter paa dette Blads Contoir, mærkede Landvæsens Elev, hvori da opgives Conditioner og Bopæl.